DROGMENTESSÉGET VÉDŐ ALAPÍTVÁNY „A HELY”

1067 Budapest, Eötvös u. 19. Tel./Fax: 269-08-57

e-mail:magadert@gmail.com [www.magadert.hu](http://www.magadert.hu)

**„A gender szerepe az addikciók kezelésében” - Női-csoport workshop**

Szeretnénk figyelmébe ajánlani **„A gender szerepe az addikciók kezelésében” c. workshop**unkat, mely **2012. április 21.-én, szombaton, 10.00-15.00 óráig** kerül megrendezésre, Alapítványunk székhelyén, VI. Eötvös u.19. A workshopra várjuk mindazok (segítő szakmában dolgozó, vagy a segítő szakmára készülő férfiak és nők és más érdeklődők) jelentkezését, akik nyitottak a „nem specifikus” kezelésre, valamint saját segítői motivációjuk, szerepük még jobb átlátására, valamint a Női-csoport módszer megismerésére. Női-csoportjaink híre, illetve a publikációk, előadások és a szakma felől érkező érdeklődés keltette igény mentén szervezzük a workshopot. A képzés vezetője, Dr. Hoyer Mária, szakpszichológus, addiktológus Magyarországon először, Alapítványunknál indította útjára a Női-csoportot, mely az addikciók és a gender szoros, speciális kapcsolatára épít, miszerint a nemek között létező különbségek befolyásolhatják az addiktív viselkedési formákat. A Női-csoportok célja a női identitás, szexualitás, nőiség érzelmi vonatkozású pszichológiai átdolgozása, az elsajátított készségek gyakorlatba való átültetése, gyakorlása, hosszú-távú alkalmazása, a bekövetkezett pozitív személyiségváltozások stabilizálása. Workshopunk célja, hogy a résztvevőket megismertesse a „nem-specifikus” kezeléssel, hogy felhívja a figyelmet a segítő - kliens kapcsolatban olyan fontos nemi különbségekre, melyek segíthetik és gátolhatják a segítségnyújtást, nem csak a kliens neme fontos ebben a tekintetben, hanem a segítő saját neme is. E módszert, szemléletmódot gyakorlati feladatokkal is közelebb hozza a képzés vezetője, Dr. Hoyer Mária.

**A workshop tematikája:**

10.00-10.30: A résztvevők megismerése interaktív formában

10.30-12.00: A „nem-specifikus” kezelés sajátosságai, szenvedélybetegség, a Női-csoport módszer bemutatása

12.00-12.30: Közös ebéd – pizza az igényeknek megfelelően

12.30-14.15: „Én és a nemem” feladatok, a segítő-kliens kapcsolat, gyakorlati feladatok

14.15-14.20: Szünet

14.20-15.00: Lezárás, kérdések, visszajelzések

**A jelentkezés módja**: regisztráció a [magadert@gmail.com](mailto:magadert@gmail.com) címen

**A workshop helyszíne:** Magadért Alapítvány, „A HELY” 1067 Budapest Eötvös u. 19. (pincehelység), az Oktogontól 1 percre

**A workshop díja:** 1.000,- Ft/fő

**A fizetés módja:** a helyszínen, vagy átutalással az Alapítvány bankszámlaszámára: 11706016-20794680 (amennyiben számlát kér, kérjük, a regisztrációkor jelezze)

**Bővebb információ:** Rátz Krisztinél a +36/70-418-35-06 telefonszámon

vagy a [www.magadert.hu](http://www.magadert.hu) honlapon és a Magadért Alapítvány Facebook oldalán